**Προσβασιμότητα**

Λαμβάνοντας υπόψη την υλικοτεχνική υποδομή κάθε σχολικής μονάδας, συστήνεται η υλοποίηση του συγκεκριμένου προγράμματος καλλιέργειας δεξιοτήτων στην αίθουσα Πληροφορικής με τη χρήση Η/Υ και ενός διαδραστικού βιντεο-προβολέα ή εντός των αιθουσών διδασκαλίας που διαθέτουν διαδραστικούς πίνακες. Απαραίτητη προϋπόθεση είναι η σύνδεση στο διαδίκτυο.

Σε περίπτωση μη διαθεσιμότητας υλικοτεχνικής υποδομής, προτείνεται η υλοποίηση βιωματικού εργαστηρίου με την ανάγνωση των σεναρίων του εκάστοτε βίντεο μικρο-μάθησης (micro-clip) του TAXEDU (διατίθεται λεκτική αποτύπωση στο εγχειρίδιο εκπαιδευτικού) και συζήτηση επ’ αυτών.

**Δυνατότητα επέκτασης**

1. Παρέχεται η δυνατότητα διαθεματικής προσέγγισης και σύνδεσης με το μάθημα της «Κοινωνικής και Πολιτικής Αγωγής».

2. Μπορεί να γίνει επέκταση του προγράμματος με την υλοποίηση δράσεων σε συνεργασία με την τοπική κοινωνία (Δημοτική Αρχή, κάτοικοι περιοχής, Σύλλογος Γονέων και Κηδεμόνων Δημοτικού Σχολείου) στο 3ο και 7ο Εργαστήριο Δεξιοτήτων.